In NYC was daar 'n Jood wat ook 'n baie militante ateis was. Nogtans het hy sy seun na die Trinity School gestuur omdat, ten spyte van hul godsdienstige ethos, hulle 'n goeie skool was. Ná 'n maand kom die seun huis toe en sê terloops: 'Pa weet Pa wat Trinity beteken? Dit beteken die Vader, Seun en Heilige Gees.' Die pa kan kwalik sy ontsteltenis in toom hou. Hy gryp sy seun aan die skouers en verklaar: 'Danny ek gaan dit nou net een keer sê en ek wil hê jy moet dit nooit vergeet nie! Daar is net EEN God en ons glo nie in Hom nie!!'
Enigeen wat al by 'n akademiese hospitaal was, sal weet om 'n groep studente te verwag, veral in die herstelkamer ná operasies, want dis 'n uitstekende plek vir studentedokters om hulle te vergewis van variasies in hartklop terwyl die liggaam herstel van die operasie. So gebeur dit toe dat 'n groep studente versamel rondom 'n pragtige jong blondine wie se jurk nie keer dat haar bates gesuggereer word nie. Die eerste student kom nader, maak die jurk so kuis as moontlik effens oop en luister intens na haar skynbaar woeste hartklop deur die stetoskoop. 'n Doodse stilte sak toe. Die blondine kyk simpatiek na die jong voornemende dokter, glimlag vir hom, reik saggies na bo - en plaas die gehoorstukke in sy ore.